**HIŠNI RED V CŠOD ZA ŠOLSKE SKUPINE**

* Razporeditev po sobah je ob prihodu po navodilih zaposlenih OE CŠOD.
* V notranjih prostorih se uporablja sobne copate, čevlje se pušča v garderobi.
* Udeleženci sami poskrbijo za pospravljanje in čiščenje miz po obrokih ter za urejenost sob.
* **Vnos hrane, sladkarij in prigrizkov v dom ni dovoljen.**
* Prehranjevanje poteka le v jedilnici. Uživanje hrane v sobah ni dovoljeno.
* Pred obroki si je potrebno obvezno umiti roke.
* Obiskovanje po sobah ni dovoljeno – medsebojno druženje poteka zunaj ali v skupnih prostorih.
* Vsakršne bolezenske znake (kašelj, smrkanje, glavobol, slabo počutje …) morajo udeleženci takoj javiti učiteljem šole, ti pa vodji doma. Udeleženec z bolezenskimi znaki ostane do prihoda staršev v svoji sobi in počiva.
* V skladu z veljavno zakonodajo prinašanje in uživanje opojnih substanc, uporaba nikotinskih izdelkov in elektronskih cigaret v CŠOD ni dovoljena.
* Obvezna je uporaba celotne posteljnine (lastna ali izposojena). Uporaba spalnih vreč ni dovoljena.
* Uporaba mobilnih telefonov in drugih elektronskih naprav za klicanje, med izvajanjem dejavnosti ni dovoljena.
* Odpadke je potrebno ločevati v za to namenjene koše.
* Vodo in električno energijo se porablja skrbno.
* Pred odhodom na dejavnosti je potrebno ugasniti luči in zapreti okna.
* Prostore se pravilno prezračuje.
* Med 22. in 7. uro v prostorih in na površinah CŠOD velja nočni red in mir.
* Nagibanje skozi okna in plezanje po okenskih policah je prepovedano.
* Za osebno varnost in osebno lastnino je zadolžen vsak posameznik.
* Namerno povzročeno škodo na objektu in opremi CŠOD krije zavod oziroma povzročitelj. O dogodku in škodi se napiše zapisnik.
* Udeleženci se morajo seznaniti s protipožarnimi obvestili in jih upoštevati.

**Za dobro počutje v domu smo odgovorni vsi skupaj.**